ฝึกสุขอนามัยที่ดีในการใช้คอนแทค เลนส์ ถอดคอนแทค เลนส์ชนิดนิ่ม ถอดเลนส์ชนิดแข็ง
มือเป็นพาหะนำเชื้อโรคหลายพันชนิด จากวัตถุต่างๆ ที่คุณสัมผัสอยู่ทุกวัน จงล้างมือให้เกลี้ยงด้วยสบู่กับน้ำอุ่น ก่อนที่จะสัมผัสกับดวงตา หากคุณใช้มือกับนิ้วที่สกปรกสัมผัสดวงตาของคุณ อาจทำให้ดวงตาติดเชื้อหรือมีแผลถลอก ใช้ยาหยอดตาหรือน้ำยาหล่อลื่นสำหรับคอนแทค เลนส์เพื่อช่วยให้ดวงตาชุ่มชื้นตลอดทั้งวัน การทำเช่นนี้จะช่วยป้องกันไม่ให้เลนส์ติด หากคุณเป็นผู้ที่เมื่อใช้น้ำตาหยอดตาแล้ว จะมีอาการคันหรือตาแดง ให้พยายามหาผลิตภัณฑ์ที่ติดเครื่องหมายว่า "ปลอดสารกันบูด" ทำความสะอาดตลับใส่เลนส์ทุกวัน หลังจากคุณใส่คอนแทค เลนส์แล้ว ให้ล้างตลับด้วยน้ำยาฆ่าเชื้อหรือน้ำร้อน (จะดีกว่าหากใช้น้ำกลั่น) กับสบู่ อย่าใส่น้ำประปาแช่ทิ้งไว้เต็มตลับใส่เลนส์ เพราะจะทำให้เกิดการติดเชื้อจากแบคทีเรียและเชื้อรา ตากตลับให้แห้ง เปลี่ยนตลับใส่คอนแทค เลนส์ใหม่ทุกๆ สามเดือน แม้จะทำความสะอาดทุกวัน แต่แบคทีเรียกับสิ่งสกปรกอื่นๆ จะเข้าไปในตลับใส่เลนส์ของคุณได้ในที่สุด หลังจากคุณได้ทำความสะอาดตลับและตากให้แห้งแล้ว ใส่เทน้ำยาแช่เลนส์ที่สะอาดและใหม่ใส่ตลับ เพราะน้ำยาจะเสื่อมคุณภาพหลังจากช่วงเวลาหนึ่ง ดังนั้น การคอยดูแลให้น้ำยาใหม่อยู่ทุกวัน จะช่วยให้เลนส์ของคุณปลอดเชื้อและสะอาด เลนส์ต่างชนิดกันต้องการผลิตภัณฑ์ดูแลที่แตกต่างกัน จงใช้น้ำยาที่ถูกต้องสำหรับชนิดเลนส์ของคุณ ปฏิบัติตามคำแนะนำของมืออาชีพด้านดูแลรักษาดวงตา ในเรื่องการล้างและฆ่าเชื้อเลนส์ของคุณ ใช้เฉพาะน้ำยาทำความสะอาด น้ำยาหยอดตา และน้ำยาต่างๆ ที่ผลิตในเชิงพาณิชย์ เพื่อลดความเสี่ยงที่คุณจะติดเชื้อ มืออาชีพคนนี้สมควรบอกกับคุณด้วยว่า สมควรใส่เลนส์วันละกี่ชั่วโมงจึงจะปลอดภัย จงใช้เลนส์ของคุณให้สอดคล้องกับคำแนะนำแบบมืออาชีพเหล่านี้ด้วย  อย่านอนหลับทั้งที่สวมเลนส์อยู่ เว้นเสียแต่คุณใช้ “เลนส์ชนิดที่ใส่ค้างคืนได้หลายๆ วัน” ถึงกระนั้น ผู้เชี่ยวชาญก็ไม่แนะนำให้นอนหลับทั้งที่ใส่เลนส์อยู่ เพราะอาจเพิ่มโอกาสเสี่ยงที่ดวงตาของคุณจะติดเชื้อ หากคุณกำลังจะว่ายน้ำ อาบน้ำ อาบน้ำฝักบัว หรือนอนแช่ในอ่างน้ำร้อน  ให้ถอดเลนส์ออกเสียก่อน จะช่วยลดความเสี่ยงที่จะติดเชื้อให้น้อยลง เลนส์อาจติดอยู่ในดวงตาของคุณหากเลนส์แห้ง วิธีหนึ่งที่จะช่วยให้คุณหลีกเลี่ยงปัญหานี้ คือดื่มน้ำจำนวนมากตลอดทั้งวัน การดื่มของเหลวปริมาณมากพอจะช่วยให้ดวงตายังชุ่มชื้นอยู่   ปริมาณการดื่มน้ำที่แนะนำสำหรับผู้ชายคือ อย่างน้อย 13 ถ้วย (3 ลิตร) /วัน ส่วนปริมาณที่แนะนำสำหรับผู้หญิงคือ อย่างน้อย 9 ถ้วย (2.2 ลิตร) /วัน  หากคุณมีปัญหาตาแห้งบ่อยๆ ให้ลองอยู่ห่างจากแอลกอฮอล์ และการบริโภคคาเฟอีนเกินขนาดเมื่อทำได้ สารเหล่านี้จะทำให้ร่างกายของคุณขาดน้ำ น้ำคือสิ่งที่ดีที่สุดสำหรับคุณ แต่ก็มีตัวเลือกที่ดีอื่นๆ รวมทั้ง พวกน้ำผลไม้ นม และชาปลอดคาเฟอีนที่ไม่หวาน เช่น  ชารอยบอส์ และชาสมุนไพรจำนวนมาก ผลศึกษาได้แสดงให้เห็นว่า การสูบบุหรี่ทำให้ปัญหาตาแห้งเลวร้ายลง “ตาแห้ง” อาจส่งผลให้คอนแทค เลนส์ ติดได้ ผู้สูบบุหรี่ที่ใส่คอนแทค เลนส์ จะมีปัญหากับเลนส์มากกว่าผู้ที่ไม่สูบบุหรี่  แม้เพียงเป็นผู้สูดดมควันบุหรี่ (ควันมือสอง)  ก็อาจทำให้ผู้ใส่คอนแทค เลนส์มีปัญหาได้ คุณอาจช่วยป้องกันปัญหาต่างๆ เกี่ยวกับดวงตาได้โดย กินอาหารที่มีประโยชน์ ออกกำลังกาย นอนหลับให้เพียงพอ และลดความเครียดของดวงตา  การกินผักใบเขียว เช่น ใบปวยเล้ง ผักคอลลาร์ด คะน้าใบหยิก และผักใบเขียวอื่นๆ นั้น  ดีเยี่ยมสำหรับสุขภาพตา ส่วนเนื้อปลาแซลมอน  ปลาทูน่า และปลาชนิดอื่นที่มีกรดไขมันโอเมกา 3 ก็ช่วยป้องกันโรคเกี่ยวกับตาได้ ผลการศึกษาแสดงให้เห็นว่า ผู้ที่ออกกำลังกายสม่ำเสมอจะมีสุขภาพตาโดยรวมดีกว่า และพวกเขามีความน่าจะเป็นน้อยกว่าด้วย ที่จะเป็นโรคร้ายแรงเกี่ยวกับดวงตา เช่น โรคต้อหิน  หากคุณนอนไม่พอ อาจส่งผลกระทบต่อสายตา ผลข้างเคียงที่พบบ่อยที่สุดคือตาแห้ง คุณอาจมีปัญหาตาเขม่น หรือตากระตุกได้ด้วย   พยายามลดความเครียดของตาเมื่อทำได้ คุณทำได้ด้วยการลดแสงจ้าจากอุปกรณ์ไฟฟ้า จัดตั้งสถานีงานที่ถูกต้องตามระบบการยศาสตร์ (ศาสตร์ที่เกี่ยวข้องกับการจัดสภาพในการทำงานเพื่อทำงานอย่างมีประสิทธิภาพ ลดความปวดเมื่อย และความเสี่ยงต่อโรคที่จะเกิดจากการทำงาน) และหยุดพักบ่อยๆ จากการทำงานที่เกี่ยวข้องกับดวงตา การไปพบมืออาชีพด้านการดูแลดวงตาเป็นประจำ สามารถช่วยป้องกันคุณจากโรคต่างๆ  และการตรวจโดยมืออาชีพเป็นประจำ อาจช่วยให้ตรวจพบโรคทางสายตา เช่น ต้อหิน  หากคุณมีปัญหาเกี่ยวกับดวงตาอยู่ หรือมีอายุช่วงสามสิบปลายๆ สมควรไปพบจักษุแพทย์ปีละครั้ง ผู้ใหญ่วัยระหว่าง  20-30 ปี สมควรตรวจดวงตาอย่างน้อยทุกๆ 2 ปี/ครั้ง หากคอนแทค เลนส์ของคุณยังติดอยู่ในดวงตา ให้ไปพบจักษุแพทย์ คุณอาจมีปัญหาที่ร้ายแรงกว่านั้น และคุณอาจถามแพทย์เรื่องวิธีป้องกันด้วย จงไปพบแพทย์ "ในทันที" หากมีอาการใดอาการหนึ่งดังต่อไปนี้:  จู่ๆ ก็สูญเสียการมองเห็น มองเห็นอย่างพร่าเลือน มองเห็นแสงแปลบ ๆ  หรือเป็น "รัศมี" ( แถบสว่างรอบวัตถุ) ตาเจ็บ ระคายเคือง ตาบวม หรือตาแดง มือสมควรจะสะอาดอยู่เสมอ เมื่อไรก็ตามที่กำลังจะใส่ หรือถอดคอนแทค เลนส์ มือเป็นพาหะนำเชื้อแบคทีเรียหลายพันชนิด จากสิ่งต่างๆ ที่คุณสัมผัสอยู่ทุกวัน  รวมทั้งแบคทีเรียจากอุจจาระ จงล้างมือด้วยสบู่และน้ำอุ่น ก่อนจะใช้สัมผัสดวงตาเพื่อป้องกันการติดเชื้อ  สำหรับคอนแทค เลนส์ที่ติดนั้น การล้างมือของคุณยิ่งมีความสำคัญมากขึ้น เพราะคุณน่าจะต้องใช้มือสัมผัสดวงตานานมากขึ้น ยิ่งนิ้วสัมผัสกับดวงตานานมากขึ้นเท่าไร ก็ยิ่งเพิ่มความเป็นไปได้ที่คุณจะแพร่เชื้อให้กับดวงตา อย่าเช็ดฝ่ามือหรือปลายนิ้วมือข้างที่กำลังจะใช้แตะดวงตาของคุณ ไม่อย่างนั้น คุณอาจมีเส้นใยจากผ้าขนหนูหรือผงธุลีในดวงตาของคุณ การตื่นตระหนกหรือกระวนกระวายใจมากเกินไปต่อสถานการณ์ จะทำให้ถอดเลนส์ออกได้ยากขึ้น หากกระวนกระวายใจ จงหายใจลึกๆ สี่ห้าครั้งก่อนจะทำต่อ  อย่าวิตก! คอนแทค เลนส์ของคุณไม่อาจจะไปติดอยู่ที่ด้านหลังของลูกตาได้ เพราะเยื่อบุตา ซึ่งเป็นผังผืดที่ผลิตน้ำเมือก และอยู่ตรงข้างหน้าดวงตาของคุณ กับกล้ามเนื้อรอบๆ ดวงตา ซึ่งเรียกว่ากล้ามเนื้อเรคทัส ทำให้เป็นไปไม่ได้ที่เลนส์จะเข้าไปติดอยู่   การมีคอนแทค เลนส์ชนิดนิ่มติดค้างอยู่ในดวงตา ไม่ถือเป็นความเสี่ยงร้ายแรงด้านสุขภาพ นอกเสียจากว่าคุณจะทิ้งไว้เป็นเวลานาน แม้อาจจะระคายเคือง แต่ก็ไม่น่าจะสร้างความเสียหายให้กับดวงตา อย่างไรก็ตาม เลนส์ชนิดแข็งสามารถทำให้กระจกตาถลอกได้ หากเลนส์ฉีกขาด และอาจนำไปสู่การติดเชื้อ หากคุณได้พยายามหลายครั้งแล้วที่จะถอดเลนส์แต่ทำไม่สำเร็จ ให้หยุดพักบ้าง จงนั่งลงสักพักและผ่อนคลาย มีหลายๆ กรณีที่คอนแทค เลนส์ติดอยู่ในตา เพราะเลื่อนหลุดออกจากตำแหน่งที่เหมาะสม คือบริเวณเหนือกระจกตา หากกรณีของคุณเป็นเพราะสาเหตุนี้ คุณจำเป็นต้องหาเลนส์ให้พบ จึงจะถอดเลนส์ออกได้ จงหลับตาลง และผ่อนคลายบริเวณเปลือกตา คุณน่าจะรู้สึกได้ว่าเลนส์หลบอยู่ที่ตรงไหน  หากไม่รู้สึกถึงเลนส์ที่ใต้เปลือกตา ให้ใช้นิ้วมือแตะเบาๆ ที่เปลือกตา และดูว่าคุณจะระบุที่อยู่ของเลนส์ได้หรือไม่   หากเลนส์หลบไปอยู่ที่มุมตา คุณอาจหาพบได้โดยเพียงแค่ส่องดูในกระจกเงา  ลองมองไปในทิศทางตรงกันข้ามกับเลนส์ ตัวอย่างเช่น หากรู้สึกเหมือนกับว่าเลนส์อยู่ที่มุมขวาของดวงตา ให้มองไปทางซ้าย หรือหากรู้สึกว่าเลนส์ติดอยู่ที่ล่างสุดใต้ดวงตา ให้เงยหน้าขึ้น อาจช่วยให้มองเห็นเลนส์ได้    หากคุณไม่อาจรู้สึกได้หรือมองไม่เห็นเลนส์ มีความเป็นไปได้ที่เลนส์อาจจะหลุดออกจากดวงตาไปแล้ว  วางนิ้วที่เหนือเปลือกตา (ใกล้กับคิ้ว) แล้วดึงขึ้นเพื่อให้เปลือกตาเปิดอยู่ การทำแบบนี้อาจช่วยให้มองเห็นเลนส์ได้ดีขึ้น จงจำใส่ใจด้วยว่าหากคุณมองต่ำ ขณะที่ยังรั้งเปลือกตาขึ้นแบบนี้ จะทำให้กล้ามเนื้อออบิคิวลาริส ออกคูไล หรือ กล้ามเนื้อหลับตา เป็นอัมพาต และคุณจะไม่อาจปิดเปลือกตาลงได้ นอกจากจะแหงนมองอีกครั้งหนึ่ง เลนส์อาจติดอยู่ในดวงตาเพราะแห้ง จงใช้น้ำเกลือทำให้เลนส์ชุ่มชื้น หากเป็นไปได้ ให้หยดน้ำเกลือลงไปในเลนส์โดยตรง รอสี่ห้านาทีเพื่อให้เลนส์ดูดซับน้ำและอ่อนนุ่มขึ้น  หากเลนส์ติดอยู่ใต้เปลือกตาหรือมุมตาของคุณ การเติมความชื้นอาจช่วยให้เลนส์ลอยขึ้นมายังตำแหน่งที่เหมาะสม ซึ่งจะถอดเลนส์ออกได้ง่าย  มีบ่อยครั้งที่การให้ความชุ่มชื้นแก่เลนส์ จะช่วยให้คุณถอดเลนส์ออกได้ด้วยวิธีปกติ จงกระพริบตาหลายครั้งหรือหลับตาแค่ไม่กี่วินาที จากนั้นลองพยายามถอดเลนส์ออกอีกครั้งหนึ่ง หากเลนส์ยังคงติดหรือค้างอยู่ใต้เปลือกตา ให้หลับตาลงแล้วใช้ปลายนิ้วนวดเปลือกตาเบาๆ   หากเลนส์ยังไม่เข้าที่เข้าทาง ให้พยายามดันให้ขึ้นมาอยู่เหนือกระจกตา หากเลนส์ติดอยู่ใต้เปลือกตา อาจช่วยได้หากคุณจะมองลงต่ำระหว่างนวดเปลือกตา หากเลนส์อยูในตำแหน่งที่เหมาะสมแล้ว แต่ยังถอดไม่ออก ให้พยายามเปลี่ยนวิธีถอด คนส่วนใหญ่ใช้วิธีหยิบเลนส์ออก ส่วนคุณอาจลองใช้วิธีเอาเลนส์ออก โดยใช้นิ้วหนึ่งนิ้ววางบนเปลือกตาแต่ละข้างและกดเบาๆ ขณะกระพริบตา  คุณสามารถใช้นิ้วชี้ หรือนิ้วกลางของมือแต่ละข้าง หากวางนิ้วบนเปลือกตาบน ให้กดลงไปตรงๆ หากวางนิ้วบนเปลือกตาล่าง ให้กดขึ้นตรงๆ เลนส์สมควรจะหลุดออกจากตา และถอดออกได้ง่าย หากเลนส์ยังคงติดอยู่ และคุณคิดว่าอาจจะอยู่ใต้เปลือกตา ให้ลองยกเปลือกตาขึ้นจากดวงตาของคุณอย่างอ่อนโยน แล้วปลิ้นเปลือกตาออกมาดู   เพื่อทำเช่นนี้ ให้ใช้ปลายสำลีกดตรงกลางเปลือกตา ขณะดึงเปลือกตาไปด้านหน้าให้ออกห่างจากดวงตา เอียงหัวไปด้านหลัง คุณน่าจะสามารถมองเห็นได้หากเลนส์ติดอยู่ใต้เปลือกตา ดึงเลนส์ออกจากใต้เปลือกตาอย่างระมัดระวัง ในการทำเช่นนี้ คุณอาจต้องการความช่วยเหลือจากเพื่อนหรือสมาชิกในครอบครัว หากทำทุกอย่างแล้วยังถอดเลนส์ไม่ได้ หรือหากดวงตาของคุณแดงมากหรือระคายเคือง ให้ไปพบแพทย์ใกล้บ้านคุณ หรือนักทัศนมาตรศาสตร์ (ผู้ชำนาญวิชาวัดสายตา) หรือไปโรงพยาบาล พวกเขาสามารถถอดเลนส์ให้คุณได้โดยไม่สร้างความเสียหายเพิ่มเติมให้กับดวงตาของคุณ หากคุณเชื่อว่าได้ทำให้ดวงตามีแผลถลอก หรือได้เกิดความเสียหายอื่นใดขณะพยายามถอดเลนส์ ให้รีบติดต่อจักษุแพทย์ในทันที คุณสมควรไปพบแพทย์เพราะอาจเกิดความเสียหายขึ้นได้ ไม่ว่าคุณจะถอดเลนส์ได้สำเร็จหรือไม่ก็ตาม ทำความสะอาดมือให้ทั่วด้วยสบู่กับน้ำ ไม่ต้องเช็ดนิ้วที่กำลังจะใช้สัมผัสกับดวงตาของคุณให้แห้ง เพื่อหลีกเลี่ยงไม่ให้มีผงธุลีเข้าไปในดวงตา มือของคุณสมควรจะสะอาดอยู่เสมอตอนใส่หรือถอดเลนส์ การล้างให้หมดจดสำคัญมากหากว่าคุณกำลังจะใช้เวลาแตะต้องดวงตานานมากขึ้น เช่น เมื่อกำลังพยายามถอดเลนส์ที่ติด ปัญหาเลนส์ติดไม่ใช่เรื่องฉุกเฉิน กระวนกระวายใจไปก็รังแต่จะทำให้ระบุที่อยู่ และถอดเลนส์ออกได้ยากขึ้นเท่านั้น   คอนแทค เลนส์ของคุณไม่อาจจะไปติดอยู่ที่ด้านหลังของลูกตาได้ เพราะเยื่อบุตาซึ่งเป็นผังผืดที่ผลิตน้ำเมือก และอยู่ตรงข้างหน้าดวงตาของคุณ กับกล้ามเนื้อรอบดวงตาของคุณชื่อกล้ามเนื้อเรคทัส ทำให้เป็นไปไม่ได้  การมีคอนแทค เลนส์ ติดค้างอยู่ในดวงตา ไม่ใช่ความเสี่ยงด้านสุขภาพชนิดร้ายแรง นอกเสียจากว่าคุณจะทิ้งไว้เป็นเวลานาน อาจทำให้ระคายเคือง แต่ไม่น่าที่จะทำให้ดวงตาของคุณเสียหาย และหากคอนแทค เลนส์ของคุณฉีกขาด อาจทำให้เจ็บปวดได้ ในกรณีส่วนใหญ่ คอนแทค เลนส์ชนิดแข็งจะติดอยู่ในตา เพราะเลื่อนหลุดออกจากตำแหน่งที่เหมาะสม คือบริเวณเหนือกระจกตา หากกรณีของคุณเป็นเพราะสาเหตุนี้ คุณจำเป็นต้องหาเลนส์ให้พบว่าเลี่ื่อนไปอยู่ตรงไหน จึงจะถอดเลนส์ออกได้   หลับตาลง และผ่อนคลายเปลือกตาของคุณ คุณน่าจะรู้สึกได้ถึงเลนส์ในดวงตา หากไม่รู้สึกว่าเลนส์อยู่ใต้เปลือกตา ให้ใช้นิ้วแตะเปลือกตาอย่างอ่อนโยน และดูว่าคุณสามารถระบุที่อยู่ของเลนส์ได้หรือไม่  หากเลนส์เลื่อนไปอยู่ที่มุมตา คุณอาจระบุที่อยู่ของเลนส์ได้โดยเพียงแค่ส่องกระจก  ลองมองไปในทิศทางตรงกันข้ามกับเลนส์ ตัวอย่างเช่น หากรู้สึกเหมือนกับว่าเลนส์อยู่ที่มุมขวาของดวงตา ให้มองไปทางซ้าย หรือหากรู้สึกว่าเลนส์ติดอยู่ที่ล่างสุดใต้ดวงตา ให้เงยหน้าขึ้น อาจช่วยให้มองเห็นเลนส์ได้   หากคุณมองไม่เห็น หรือไม่รู้สึกว่าเลนส์หายไปไหน เป็นไปได้ว่าเลนส์ได้ร่วงหลุดออกจากดวงตาของคุณไปแล้ว หากเลนส์เลื่อนมาอยู่ตรงตาขาว คุณมักจะถอดเลนส์ออกได้ โดยตัดแรงดูดระหว่างเลนส์กับลูกตา เพื่อที่จะทำเช่นนั้น ให้ใช้ปลายนิ้วกดเบาๆ บนดวงตาของคุณ เพียงตรงด้านนอกขอบเลนส์  ห้าม นวดลูกตาแบบที่คุณจะทำขณะสวมเลนส์ชนิดนิ่ม การทำเช่นนี้อาจทำให้ขอบเลนส์ชนิดแข็งครูดผิวดวงตาของคุณได้ขณะที่เลนส์เคลื่อนที่ หากเลนส์ยังติดอยู่ คุณสามารถซื้อยางดูดสูญญากาศอันเล็ก จากแผนกสายตาของร้านขายยา จะช่วยให้คุณถอดเลนส์ออกได้ จะดีที่สุด หากนักทัศนมาตรศาสตร์จะสอนเทคนิคนี้ให้กับคุณ ก่อนที่จะให้คุณซื้อเลนส์  ล้างยางดูดสุูญญากาศด้วยน้ำยาล้างคอนแทค เลนส์เป็นอย่างแรก แล้วทำให้ชุ่มชื้นโดยใช้น้ำเกลือ  ใช้นิ้วโป้งกับนิ้วชี้ยกเปลือกตาออกจากกัน นำยางดูดสูญญากาศมาไว้ตรงกลางเลนส์ แล้วดึงออก ระมัดระวังไม่ให้ยางดูดสัมผัสดวงตาของคุณ คุณสามารถถอดเลนส์ออกจากยางดูดสุูญญากาศ โดยเลื่อนไปด้านข้างเบาๆ   จงพิจารณาเรื่องไปพบมืออาชีพทางการแพทย์ ก่อนที่จะเลือกใช้วิธีนี้ เพราะการใช้ยางดูดสูญญากาศเพื่อถอดคอนแทค เลนส์ชนิดแข็งด้วยตัวคุณเอง อาจทำให้ดวงตาของคุณบาดเจ็บ หากถอดเลนส์ไม่ได้ ให้ไปพบแพทย์ใกล้บ้านคุณ หรือนักทัศนมาตรศาสตร์ (ผู้ชำนาญวิชาวัดสายตา) หรือไปโรงพยาบาล เพื่อให้พวกเขาถอดเลนส์ให้คุณ และสมควรขอความช่วยเหลือทางการแพทย์ หากดวงตาของคุณแดงมากหรือระคายเคือง หากคุณเชื่อว่าได้ทำให้ดวงตามีแผลถลอก หรือได้เกิดความเสียหายอื่นใดขณะพยายามถอดเลนส์ ให้รีบติดต่อจักษุแพทย์ในทันที คุณสมควรจะไปพบแพทย์เพราะความเสียหายที่อาจเกิดขึ้นได้ ไม่ว่าคุณจะถอดเลนส์ได้สำเร็จแล้วหรือไม่ก็ตาม
หลีกเลี่ยงการสัมผัสดวงตาของคุณหากไม่ได้ล้างมือเสียก่อน. คอยดูให้ดวงตามีน้ำหล่อลื่น. คอยดูแลให้ตลับใส่คอนแทค เลนส์สะอาด. เปลี่ยนน้ำยาในตลับใส่เลนส์ทุกวัน. ปฏิบัติตามคำแนะนำเรื่องการทำความสะอาด และฆ่าเชื้อเลนส์ตามชนิดที่คุณใช้อยู่. ใส่เลนส์เฉพาะตามคำแนะนำของมืออาชีพด้านดูแลรักษาดวงตา. ถอดเลนส์ออกก่อนที่จะสัมผัสกับน้ำ. คอยทำไม่ให้ร่างกายขาดน้ำ. เลิกสูบบุหรี่. ใช้ชีวิตอย่างมีสุขภาพดี. เข้ารับการตรวจดวงตาเป็นประจำ. ปรึกษาแพทย์เกี่ยวกับปัญหาใดๆ . ล้างมือทั้งสองข้าง. ทำตัวให้สงบ. ระบุที่อยู่ของเลนส์. ทำให้เลนส์ชุ่มชื้น. นวดเปลือกตา. เปลี่ยนวิธีถอดเลนส์. ยกเปลือกตาขึ้น. ไปพบจักษุแพทย์ของคุณ. ล้างมือทั้งสองข้าง. จงทำใจให้สงบ. ระบุที่อยู่ของเลนส์. ตัดการเชื่อมต่อ. ใช้ยางดูดสูญญากาศ. ไปพบแพทย์หากจำเป็น.
https://www.wikihow.com/Remove-Stuck-Contact-Lenses https://www.wikihow.com/Remove-Stuck-Contact-Lenses https://www.wikihow.com/Remove-Stuck-Contact-Lenses
Practicing Good Contact Lens Hygiene Removing Soft Contact Lenses Removing Rigid Gas Permeable Contact Lenses